Салауатбыяла

«Салауатбыяла» асыҡ акционерҙар йәмғиәте техник быяла етештереү менән шөғөлләнә. Тәҙрә быялалары сығарыу буйынса Рәсәйҙәге иң эре предприятиеларҙың береһе«СтеклоСоюз» России— CCP::новости.
Предприятиеның штаб-фатиры Салауат ҡалаһында, Индустриаль урамы, 18 адресы буйынса урынлашҡан.

 Тарихы 
«Салауатбыяла» заводы СССР Министрҙар Советының 1956 йылдың 9 февралендәге ҡарары менән 1960 йылда төҙөлә башлай. 1962 йылда предприятие сафҡа индерелә.

Заводтың тәүге продуцияһы — штапель сүс быяла. Һуңғараҡ, йыл һайын тиерлек, быяланан яңы изделиелар етештереү үҙләштерелә: 1963 йыл — тәҙрә быялаһы, быяла плиткаһы, 1964 йылда — витрина быялаһы, сталинит, натрий-силикаты, 1967 йылда — аквариумдар, 1968 йылда — семәрле быяла, келәм-мозайкалы плиткалар, 1969 йылда — нығытылған табаҡлы быяла, 1970 йылда — көҙгө изделиелары.

Аҙағыраҡ заводта һауыт-һаба, термостар, быяла пакеттар, призматик көҙгөләр, күп ҡатлы триплекс быялаһы етештерелә.

 1993 йылда «Салауатбыяла» производство берекмәһе асыҡ типтағы акционерҙар йәмғиәте итеп үҙгәртелә.
 2010 йылда «Салауатбыяла» һәм «Һарытау төҙөлөш быялаһы» асыҡ акционерҙар йәмғиәттәре берләштерелә.

 Милекселәр һәм етәкселек 
1960 −1980 йылдарҙа предприятие директоры — Сескутов Юрий Васильевич.
Предприятиеның генераль директоры Агурев Сергей Алексеевичhttp://www.gorodsalavat.ru/news.php?id=84 Сведения о доходах Генерального директора. Акционерҙар һаны — 5708. Устав капиталының кимәле яҡынса 13 507 263 һум.

«Салауатбыяла» йәмғиәтенең төп хужаһы — бизнесмен һәм миллиардер Радик СолтановЪ-Уфа — «Салаватстекло» определило кандидатов в совет директоров
На печь «Салаватстекло» выплатит дивиденды, превышающие чистую прибыль в 2014 году.

 Биржаларҙағы листинг 
Акциялар һаны — 19 934 171. Һәр акцияның номинал хаҡы — 10 һум.

Компанияның ғәҙәти һәм өҫтөнлөклө акциялары өсөн төп сауҙа майҙаны — РТС биржаһы. 2008 йылдың авгусынан тауыш биреүсе акциялар шулай уҡ ММВБ биржаның MICEX Discovery «Открытия фондового рынка» секторында тәҡдим ителәММВБ / Рынки / Фондовый рынок / Услуги для эмитентов / MICEX Discovery 

 Предприятиеның продукцияһы 
Нефть-газ сығарыу, нефть-химик һәм химик сәнәғәте өсөн ҡорамалдар.
 табаҡлы быяла
 түбән эмиссиялы, ҡояштан һаҡлана торған һәм күп функциялы быяла
 төҙөлөш өсөн тәғәйенләнгән күп ҡатлы быяла
 иреүсән натрий силикаты
 шыйыҡ быяла
 быяла пакеты
 быяла тараһы
 автобыяла
 пуля үтмәҫлек быяла

«Салауатбыяла» асыҡ акционерҙар йәмғиәте сығарған төп продукция — табаҡлы быяла. Был продукция һатыу күләменең яҡынса 80 процентын тәшкил итә, башҡа продукция төрҙәре — 20 процент (автомобиль быялаһы, быяла тараһы, иреүсән натрий силикаты һәм шыйыҡ натрий быялаһы, йылылыҡ-тауыш изоляцияһы материалы)

 Эшмәкәрлек күрһәткестәре 
2009 йылдағы килем — 3 771 861 һум (2010 йылдың 9 айы)
2010 йылдың 9 айының 2009 йылдың ошо уҡ осоро менән сағыштырғанда 131,5 процент тәшкил итә.
 күләм артыу иҫәбенә — 49,3 млн.һум йәки 101,7 %.
 хаҡ артыу иҫәбенә — 854,6 млн.һум йәки 129,8 %.

 Билдәле хеҙмәткәрҙәр 
 Абдуллин Фәнир Хәкимйән улы (25.05.1938), техник быяла заводының элекке мастеры, Хеҙмәт Ҡыҙыл Байраҡ ордены кавалерыИсторический календарь / 2018 / 25 мая {{ref-ru}. 
 Будов Виктор Михайлович (19.07.1927) — техник быяла заводының 1962-1976 йылдарҙағы баш инженеры, Ленин ордены кавалерыИсторический календарь / 2017 / Июль .
 Биктимеров Шамил Шакирйән улы (22.07.1937—2008) — 1963-1989 йылдарҙа берләшмәнең быяла ҡайнатыусыһы, «Почёт Билдәһе» ордены кавалеры.

 Иҫкәрмәләр 

 Әҙәбиәт 
 С. А. Агуреев, В. И. Литвин, В. Д. Токарев «ОАО „Салаватстекло“ выходит на европейский уровень» журнал Стекло и керамика. — 2008. — N 5. — С. 3-4 : 4 фот. ISSN 0131-9582.
 «Салават». Серия «Города нашей республики». Уфа. Башкирское книжное издательство. 1965.

 Һылтанмалар 
 Официальный сайт компании
 Энциклопедия Башкирии. Статья Салаватстекло
 газета Труд
 http://www.corp-gov.ru/bd/db.php3?base_id=3&db_id=1095 
 Башкирская энциклопедия. Статья Салаватстекло 
 Газета Республика Башкортостан № 167 от 02.09.09 

Категория:Салауат предприятиелары